《送汤漕使赴省》
明代·释妙声

冉冉岁云暮，萧萧班马鸣。蓐食俟明发，走赴公家程。

江南足粳俟，我仓今既盈。中吴开饟台，转海趋神京。

国用食为本，均输寄非轻。上计选才彦，君今及此行。

堂堂紫薇垣，冠佩罗群英。愿言慎词令，专对贵尽诚。

江湖渺空阔，冰霰浩纵横。岂不念逸乐，王事靡皇宁。

谖草日已长，春兰亦向荣。当思倚门望，庶尽君子情。